=== Databladets oplysninger ===
De oplysninger der angives i et datablad omfatter som regel følgende:
* For passive komponenter; en "størrelse" eller ''værdi'' (for eksempelvis en kondensator vil dette være dens [[Elektrisk kapacitet|elektriske kapacitet]]).
* Begrænsninger og betingelser: De største hhv. mindste [[Elektrisk strøm|strømme]], [[Elektrisk spænding|spændinger]], [[frekvens]]er, [[temperatur]]er med mere, som komponenten eller kredsløbet ikke blot kan "tåle", men også fungere pålideligt ved.
* For integrerede kredsløb; impedans og andre karakteristika for ind- og udgange
* Rumlige dimensioner og vægt – somme tider med en målsat plantegning af komponentens ydre.
* Grafer der viser bestemte egenskaber som en funktion af de elektriske "arbejdsbetingelser".
I databladene for især [[integrerede kredsløb]] findes desuden ofte såkaldte ''application notes'', som er diagrammer og tips til forskellige anvendelser for det pågældende kredsløb.
Samfund Fysik Teknologi Matematik Naturvidenskab